open-index/open-wikipedia-markdown huggingface dataset:
Ben Keith

**Bennett Keith Schaeufele** (født 6. mars 1937 i Fort Riley i Kansas i USA, død 26. juli 2010 i La Honda i California), mest kjent under artistnavnet **Ben Keith** var en amerikansk musiker og plateprodusent. Han er særlig kjent gjennom sitt samarbeid med Neil Young gjennom flere tiår, mest som pedal steelgitar-spiller. 

## Liv og virke
### Bakgrunn
Ben Keith var født i Fort Riley i Kansas, men flyttet senere til Bowling Green i Kentucky.

### Musiker
Han flyttet senere til Nashville hvor han arbeidet som studiomusiker. Keiths først store innspilling i Nashville var i 1961 med Patsy Clines 1961 hit *[[I Fall to Pieces]]*. Han var ettertraktet som gitarist; hans yndlingsinstrument var hawaiigitar (*lap steel guitar*).

Samarbeidet med Neil Young ble innledet i 1971 med *[[Harvest]]*, et samarbeidet skulle vare i nesten 40 år. I denne tiden deltok Keith på en rekke Neil Young-album og på turneer. Neil Young har omtalt ham som «sin bror».

Han er særlig kjent gjennom sitt samarbeid med Neil Young, både som musiker, og da særlig på pedal steelgitar, men også som medprodusent av flere av Youngs album. Keith var fast i countrymiljøet i Nashville i 1950- og 1960-åra, før han arbeidet med mange rock-, country og popartister som produsent og multiinstrumentalist i over fire tiår. 

I tillegg til Young har Keith arbeidet med Terry Reid, Todd Rundgren, Lonnie Mack, The Band, Blue, David Crosby, Graham Nash, Paul Butterfield, J. J. Cale, Linda Ronstadt, Warren Zevon, Ian & Sylvia, Emmylou Harris, Willie Nelson, Waylon Jennings, Anne Murray og Ringo Starr. Han produserte debutalbumet *[[Pieces of You]]* med Jewel, og har også arbeidet som soloartist. Han turnerte med Crosby, Stills Nash & Young på deres *Freedom of Speech*-turne i 2006. 

Keith døde av blodpropp i lungen da han var hjemme hos Young i Nord-California den 26. juli 2010, bare seks uker etter at han hadde spilt blant annet på Norwegian Wood i Oslo.

## Diskografi
### Solo
* *To a Wild Rose* (En Point, 1984)
* *Seven Gates: A Christmas Album by Ben Keith and Friends* (1994)

### Med Neil Young
* 1972 : *[[Harvest]]*
* 1972 : *[[Journey Through the Past]]*
* 1973 : *[[Time Fades Away]]*
* 1974 : *[[On the Beach]]*
* 1975 : *[[Tonight's the Night (album)|Tonight's the Night]]*
* 1977 : *[[American Stars 'N Bars]]*
* 1978 : *[[Comes a Time]]*
* 1980 : *[[Hawks & Doves]]*
* 1985 : *[[Old Ways]]*
* 1988 : *[[This Note's for You]]*
* 1989 : *[[Freedom (album)|Freedom]]*
* 1992 : *[[Harvest Moon]]*
* 1993 : *[[Unplugged (Neil Young)|Unplugged]]*
* 2000 : *[[Silver & Gold]]*
* 2000 : *[[Road Rock Vol. 1]]*
* 2005 : *[[Prairie Wind]]*
* 2007 : *[[Chrome Dreams II]]*
* 2009 : *[[Fork in the Road]]*

## Referanser


## Eksterne lenker
* 
* 
*  Minneomtale på Neil Youngs nettsider
Anton Malatinský

**Anton Malatinský** (1920&ndash;1992) var en tsjekkoslovakisk (slovakisk) fotballspiller og trener. Han startet karrieren i ŠK Rapid Trnava og spilte senere for ŠK Bratislava, hvor han vant to seriemesterskap. Han spilte 219 ligakamper og gjorde 79 mål. Han fikk 10 landskamper for  og han var med til VM i fotball i 1954.

Som trener hadde han stor suksess i Spartak Trnava, som vant seriemesterskapet fem sesonger mellom 1968 og 1973, og som spilte semifinale i Serievinnercupen mot Ajax Amsterdam i 1968. Han var også trener for Admira Wacker Mödling, ADO Den Haag, Slovan CHZJD Bratislava og VSE St. Pölten. I 1998 ble Malatinský hedret ved at hjemmebanen til FC Spartak Trnava, Štadión Antona Malatinského, fikk hans navn.

## Eksterne lenker
*
Øistein Brandvik

**Øistein Ragnvald Brandvik** (1907&ndash;1976) var en norsk fiolinist og dirigent. Brandvik studerte hos Torgrim Castberg, Arve Arvesen, Robert Söetens og M. Hewitt. Han var 1. fiolinist i Bergen Filharmoniske Orkester ( Musikkselskapet Harmoniens orkester) 1928–1972, lærer ved musikkonservatoriet i Bergen 1928-40, fra 1940 leder av Bergens kammerkvartett og spillende leder ( Stehgeiger) for NRK Bergensensemblet 1947–56.

Brandvik og fiolinisten Erling Knudsen alternerte annenhver måned som leder for Bergensensemblet som besto av 5 fioliner, bratsj, cello, kontrabass, fløyte, klarinett, klaver og harmonium. Ensemblet ga ukentlige radiokonserter i NRK radio, og ensemblet var en fast bestanddel i programleggingen på samme måte som Kringkastingsorkestret, Trondheim kammerorkester og Stavangerensemblet. NRKs musikksjef fra 1927 til 1957, Hugo Kramm, var en klok strateg som la grunnen for dagens norske profesjonelle orkestermiljø med bæredyktige symfoniorkestre i Bergen, Trondheim og Stavanger. Dette gjorde Kramm blant annet ved å opprette radioensembler i disse byene. Slik ble økonomien vesentlig styrket ved at NRK bar en god del av utgiftene til musikerlønninger. I Bergen var Musikkselskapet Harmonien/Bergen Filharmoniske Orkesters  musikere også sysselsatt i Den Nationale Scenes orkester og i Bergens Kinoorkester. Ekstramusikere og vikarer ble for blåsernes vedkommende rekruttert fra Forsvarets Musikkorps Vestlandet.

På 1950-tallet bestod Bergensensemblet av disse musikerne:
* Øistein Brandvik - 1. fiolin & leder
* Erling Knudsen - 1. fiolin & alternerende leder
* Tobias Blom Norheim - 1. fiolin
* Bjarne Michelsen - 2. fiolin
* Leon Grimstad - 2. fiolin
* Alf Mosby - bratsj
* Karl Johannessen - cello
* Egill Johannessen - kontrabass
* Hans Stenseth - fløyte
* Per Johansen - klarinett
* Ilonka Bartòk Kopsland - klaver
* Sigvald Thomsen - harmonium

Øistein Brandvik var også en begavet tegner.

Brandvik spilte mesteparten av sin karriere på en fiolin av Matthias Klotz III, bygd i 1760.

## Referanser


## Kilder
* Cappelens Musikkleksikon
Järlasjön

**Järlasjön** er en innsjø beliggende hovedsakelig i Nacka kommune, men med en del i Stockholm kommune, i landskapet Södermanland, Sverige. Innsjøen har navnet etter Järla gård, som er omtalt første gang i 1426.

Innsjøen består av fire bassenger adskilte av trange sund. Innsjøens østlige del, øst for Saltsjöbadsleden, kalles Kolbottensjön, og har forbindelse med den øvrige delen av innsjøen gjennom en ståltrommel som går under veien. Ståltrommelen går an å passere med kano. Bassenget mellom Saltsjöbadsleden og Kranglan kalles Övre Järlasjön. Det største og dypeste bassenget ligger mellom Kranglan og Nackanäs, hvor innsjøen er 22 meter dyp, like utenfor boområdet Järla sjö. Innsjøens vestlige del, vest for Nackanäs, kalles Sicklasjön. Innsjøen er ca 5 km lang.

Innsjøen ligger 4,7 meter over havet, og utløpet går via Sickla sluss og Sickla kanal til Hammarby sjö. Tilløp kommer via Nacka ström fra Dammtorpssjön. Inntil Hammarby sjö ble senket på 1920-tallet, lå denne på nivå med Järlasjön, så innsjøene egentlig var samme innsjø den gangen. Innsjøen var offisielt en vannvei fram til 1977.

I innsjøen er det en beverbestand, med tre beverhytter, samt utsatte signalkreps.

Enkelte av Järlasjöns bredder er en av flere mulige steder hvor middelalderens slaget ved Brännkyrka kan ha funnet sted.

## Bilder

Fil:Kolbottensjön2010a.JPG|Kolbottensjön, mot vest.
File:Järlasjön2010.JPG|Øvre Järlasjön.


## Eksterne lenker
* 
* Nacka kommunes hjemside med informasjon om Järlsjön
Rasmus Andersen

**Rasmus Morten Andersen** (1861–1930) var en dansk billedhugger.  Han utførte stort sett portretter, minnesmerker og byster.

Andersen var utdannet ved Kunstakademiet og ble senere medarbeider hos Vilhelm Bissen.
Han var ansatt som konservator ved Kunstakademiets avstøpningssamling til 1905 og  ved Thorvaldsens Museum fra 1893 til sin død.

Blant hans verk anses monumentene over Carl Frederik Tietgen og Enrico Dalgas som hovedverk. For sistnevnte mottok han Eckersbergmedaljen i 1900.

Andersen ble ridder av Dannebrogordenen i 1905 og mottok Fortjenstmedaljen i sølv i 1918.

## Billedgalleri

Fil:Carl Frederik Tietgen by Rasmus Andersen - DSC07769.JPG|Carl Frederik Tietgen på Sankt Annæ Plads i København.(1905)
Fil:Chresten Berg-Statue-Kolding-Denmark-2010.JPG|Politikeren Christen Berg i Kolding.(1906)
Fil:Hans Andreasen Krüger, Ribe 2023.jpg|Byste av Hans Andersen Krüger i Ribe.(1884) 


## Referanser
Carl Holsøe

**Carl Holsøe** (født 12. mars 1863 i Århus, død 7. november 1935) var en dansk maler, hovedsakelig av interiører.

Holsøe studerte ved Kunstakademiet i tre semestre og gikk senere på Kunstnernes Frie Studieskoler under P.S. Krøyer. Han var venn med Vilhelm Hammershøi og påvirket av hans arbeider. 

Han var representert på flere utstillinger på Charlottenborg og ved utstillinger i utlandet. 

Holsøe mottok mange priser og utmerkelser og ble tildelt Eckersbergmedaljen to ganger; for «Interiør» i 1901 og for «Aften» i 1908.

## Referanser


## Eksterne lenker
* 
*
Carl Wentorf

**Carl Christian Ferdinand Wentorf** (født 25. april 1863 i København, død 24. november 1914 samme sted) var en dansk maler. 

Han studerte ved Kunstakademiet og debuterte på Charlottenborg i 1886 med et portrett av maleren C.F. Aagaard. Senere var han på flere utenlandsreiser. Han var også representert på mange utenlandske utstillinger.

Wentorf mottok flere priser og utmerkelser og ble tildelt Eckersbergmedaljen i 1901 for «Portræt af tømrermester Harald Olsen».

## Referanser


## Eksterne lenker
*
Christian Myklebust

**Christian Myklebust**  (født 11. mars 1992) er en norsk fotballspiller som spiller for Aalesund.

Før han ble tatt opp i A-stallen til Aalesund tilbrakte han nesten et år i Lillestrøm men ble ikke funnet god nok i Romerike-klubben. 

Han fikk sin første kamp for klubben borte mot Skarbøvik i cupen i 2010. I denne kampen scoret han målet som sendte Aalesund opp i en 3-1 ledelse etter at han kom inn på banen fem minutter før i det syttiåttende minutt. Kampen endte 3-2 til Aalesund og Myklebust sitt mål ble dermed avgjørende.
Fra og med 2011-sesongen er han en del av A-stallen til Ålesund, og han har fått spille en del kamper for klubben i Tippeligaen. 

## Referanser


## Eksterne lenker
* 
spillerprofil aafk.no
Sylvain Marveaux

**Sylvain Marveaux** (født 15. april 1986) er en fransk fotballspiller som spiller for den amerikanske klubben Charlotte Independence.

Han har tidligere spilt for Rennes. Marveaux kan brukes flere steder på midtbanen, men blir vanligvis brukt som venstreving eller offensiv midtbane.

## Karriere
### Rennes
I 2001 signerte Marveaux en juniorkontrakt med Rennes og ble med det en del av klubbens akademi. Fem år senere signerte han sin første proffkontrakt, da han undertegnet en treårsavtale med klubben. Marveaux debuterte for Rennes 5. august 2006 i et 1-2-tap for Lille.

Sommeren 2010 hadde Marveaux ett år igjen av kontrakten sin, og var gjenstand for en rekke overgangsspekulasjoner, med klubber som Chelsea, Manchester United og West Ham United rapportert interesserte. Marveaux ble til slutt værende i Rennes, men spilte bare ti kamper for klubben den sesongen på grunn av skader.

Totalt spilte Marveaux 102 seriekamper og scoret 16 mål for Rennes i løpet av sine fem år i klubben.

### Newcastle United
Marveaux' kontrakt gikk ut sommeren 2011, og Liverpool var ryktet å være svært nær en overgang for ham, men i siste øyeblikk signerte han for Newcastle United i stedet. Det gikk rykter om at Marveaux ikke hadde bestått den medisinske testen hos Liverpool, men Marveaux uttalte selv at han ikke hadde blitt enige om betingelsene med Liverpool. Marveaux signerte en femårskontrakt med Newcastle United, og er offisielt Newcastle-spiller fra 1. juli 2011.

#### Guingamp
22. juli 2014 kunngjorde Guingamp at de hadde signert en låneavtale for en sesong, med mulighet for kjøp.

## Referanser


## Eksterne lenker
*
Uttran (innsjø)

**Uttran** er en innsjø beliggende på grensen mellom kommunene Botkyrka og Salem i landskapet Södermanland i Sverige. Innsjeøn er meget avlang, og streker seg fra Tumba/Uttran i øst, videre like forbi Rönninge, til grensen mot Södertälje i vest. Innsjøen har sitt navn fordi det tidligere var oter (svensk *utter*) i innsjøen. Det er ikke lengre oter i innsjøen, men det lever mink i den østlige delen av Uttran.

I innsjøens nordbredde ligger badestedet Möllebadet.

## Innsjøens geografi
Innsjøens utløp kommer opprinnelig fra innsjøene Flaten og Glasbergasjön. Innløpene fra Glasbergasjön ligger helt vest i Uttran, og utløpet til Tumbaån ligger i Uttrans østlige del.

Det er flere boområder i nærheten av Uttran: Rönninge, Flaten og Uttran, hvor sistnevnte ligger ved innsjøens sørvestlige del. Bebyggelsene rundt innsjøen har ingen direkte påvirkning på innsjøens miljø, og de fleste bygningene i området tettest rundt innsjøen er fritidsboliger.

## Miljø
Uttran er meget næringsrik og overgjødslet, til dels på grunn av tilrenning fra Glasbergasjön, som er svært næringsrik, men også på grunn av den vestlige litoralen, som ligger mot åkerlandskap.

## Kilder
*Uttran Miljödatabasen
Visnaren

**Visnaren** er en innsjø sør for Åkers styckebruk i Strängnäs kommune i landskapet Södermanland, Sverige.

Visnaren er, via Råckstaån, som går til Läggesta, forbundet med Mäleren. Visnaren er også den nordligste innsjøen i en sprekkedal, som fortsetter sørover gjennom Marvikene og Klämmingen i Gnesta kommune, som via Trosaån munner ut i Østersjøen.
Jonas Sandqvist

**Jonas Sandqvist** (født 6. mai 1981) er en svensk keeper som spiller for Örebro.

## Karriere
Han har tidligere spilt for Landskrona, Malmø FF og Atromitos.

Han skrev ettårskontrakt med Aalesunds FK før 2011-sesongen, og spilte sin første kamp i cupen mot Stranda.

Han fikk sin debut på Europeisk nivå for Aalesund i første kvalifiseringsrunde til Europaligaen mot Neath FC. Han spilte samtlige minutter i begge oppgjør da Aalesund vant 6-1 sammenlagt.

## Eksterne lenker
* 
* Spillerprofil aafk.no
Metro Senter

**Metro** er et kjøpesenter i Lørenskog kommune med over 100 butikker og spisesteder, og ligger midt i Lørenskog sentrum.

Senteret har gjennomgått en omfattende rehabilitering og arealutvidelse, og fremsto i 2007 i ny drakt som et moderne og spennende shoppingsenter.
Kjøpesenteret består per 2019 av to bygg; Metro senter (2 etasjer) og Metro storhandel (4 etasjer). Senteret er forvaltet av Steen & Strøm, og rundet 1 milliard i omsetning i 2014.

## Bilder

## Referanser


## Eksterne lenker
*
FK Sibir Novosibirsk

**FK Sibir Novosibirsk** (russisk: ФК «Сибирь» Новосибирск) var et russisk fotballag fra Novosibirsk i Russland.

Laget spilte i den russiske Premier League i 2010. I den sesongen havnet de på sisteplass, og rykket ned.

## Sesonger
Konrad Hubert

**Konrad Hubert** også kjent som **Huber** og under pseudonymene **Pulbarbus** og **Ornipogonis** (født 1507 i Bergzabern i Pfalz, død 13. april 1577 i Straßburg) var en tysk protestantisk teolog, prest og salmedikter.

Huber kom i 1519 til Heidelberg for å gå på skole. Der ble han kjent med Nikolaus Thomas Sigelspach som overtalte ham til å gå videre på skole i Basel. Der ble han kjent med Johannes Oekolampad og hans skrifter og ble overbevist om de reformatoriske ideer. Han var i Basel fra 1526 til han i 1531 ble prest i Straßburg og jobbet under Martin Bucer. Han var Bucers sekretær og medarbeider i 18 år, og støttet ham og hans lære til det fulle. Bucer arbeidet for et kompromiss mellom nattverdlæren til Martin Luther og Huldrych Zwingli, men fikk ikke gjennomslag. Han måtte forlate landet i 1549. En annen kirkelig retning ble da dominerende i området, og situasjonen ble vanskelig for Hubert. Han ble kastet ut av kirkekonventet i 1557 og fikk sparken i 1562 på grunn av sitt teologiske syn og sin posisjon som en «fri» forkynner.

Sammen med Bucer gav han i 1545 ut salmeboken *Ein New Auserlesen Gesangbüchlin* der han selv har med noen salmer. Det kom senere flere utgaver av denne boken.

Hubert skrev i 1540 salmen «Allein zu dir, Herr Jesu Christ» som ble tonesatt av Johann Sebastian Bach (BWV 33). Denne salmen står i *[[Norsk Salmebok (1985)|Norsk Salmebok]]* med tittelen «Til deg åleine, Herre Krist». I 1545 skrev han salmen «O Gott, du höchster Gnadenhort» som i dag finnes blant annet i den tyske *Evangelisches Kirchengesangbuch* og på både nynorsk og bokmål i *Norsk Salmebok* og *[[Norsk Salmebok 2013]]*.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 25.

## Referanser


## Eksterne lenker
*  Oppføring hos bach-cantatas.com
*  Oppføring i Biographisch-Bibliographisches Kirchenlexikon
*  Neue Deutsche Biographie
Poledance

**«Poledance»** (fra engelsk: «påle»/«stolpe» + «dans») er en form for scenekunst, som er en kombinasjon av dans og turn. I sammenheng med en fastmontert vertikal svingstang, utøves dans og turn.

Mesterskap for amatører og profesjonelle utøvere finnes i flere nasjoner. Tina Hagberg vant første norske mesterskap i "Pole Sport" i Lillestrøm 2014.

Det finnes treningsstudioer som har stolper til poledance som også blir benyttet av mosjonister. Stolpene som også brukes i «polefitness» blir tidvis benevnt som «strippestang», selv i tilfeller hvor det ikke påpekes en eventuell sammenheng mellom stripping og «polefitness».

## Navn
«**Stolpedans**» har blitt brukt av NRK i 2012.

«Strippedans» har blitt brukt som et synonym (av Dagbladet) i 2011, for å beskrive en 
«poledance» der stripping ikke var involvert.
## Referanser
13. serierunde i Tippeligaen 2011

I **13. serierunde i [[Tippeligaen 2011]]** ble alle kampene spilt søndag 19. juni. Runden begynte klokka 16:00 med Molde mot Sogndal på Aker stadion og Haugesund mot Start på Haugesund stadion. Runden ble avsluttet med hovedkampen mellom Rosenborg og Tromsø på Lerkendal stadion klokka 20:00.

## Fakta

### Referanser
Sean O’Hanlon

**Sean O'Hanlon** (født 1983) er en profesjonell fotballspiller, som nå spiller for Hibernian.

O'Hanlon startet sin karriere i hjembyen Liverpool hos Everton, men han fikk aldri noen debut for førstelaget. Han sluttet seg til Swindon Town, opprinnelig i en utlånsavtale, og han ble fast på førstelaget og ble klubbens kaptein etter at Andy Gurney hadde forlatt Swindon i 2005.

Han signerte for Milton Keynes Dons i 2006, og spilte jevnlig for førstelaget der. Ett av de mest minneverdige øyeblikkene i O'Hanlons karriere var da han scoret mål med en heading på Wembley Stadium i finaleseieren av Football League Trophy i 2008 mot Grimsby Town. Han gikk glipp av 2009-2010-sesongen på grunn av en kneskade. På slutten av 2010-2011-sesongen fikk O'Hanlon vite at kontrakten hans ikke ville bli fornyet, selv om han hadde spilt 37 kamper den sesongen.

O'Hanlon signerte for Skotsk Premier League-klubben Hibernian på en toårskontrakt i juni 2011.

## Æresbevisninger
;MK Dons
* Football League Trophy: 2008
* Football League Two (IV): 2008

;Individuelt
* PFA Team of the Year: 2008-09

## Referanser


## Eksterne lenker
* 
* Sean O'Hanlon player profile at mkdons.com
Meraker smelteverk

**Meraker smelteverk**, senere kjent som **Elkem Meraker**, var et smelteverk i Kopperå i Meråker kommune i Trøndelag.

Verket ble etablert under navnet Meraker Brug og Carbidfabrik i 1898 av industrimannen Ole Haugan.

I 1929 ble Meraker smelteverk med vassdragsrettigheter og arbeiderboliger skilt ut fra Meraker Brug som eget selskap og solgt til amerikanske Union Carbide. Det som begynte som en ren karbidfabrikk, kom til å produsere både ferrosilisium og legeringer for fremstilling av silisium. Rundt 1950 hadde Meraker smelteverk om lag 600 ansatte.

Sluttproduktene fra verket ble i stor grad transportert via Kopperå stasjon på Meråkerbanen og ned til utskipningshavnen i Muruvik.

I 1981 ble Meraker smelteverk kjøpt av Elkem. Verket var nedleggingstruet i 1991, men fortsatte som en ren produsent av silikastøv (mikrosilika). Da Elkem la ned verket i juni 2006, var det 55 ansatte igjen.

Bygningsmassen er delvis revet, men flere store byggverk tilknyttet verket står i dag fortsatt igjen, blant annet kraftstasjonen Kopperå I, som var i drift fra 1915 til 1994. 

## Referanser


## Se også
*Meraker Brug

## Eksterne lenker
* 
* Bilde av smelteverket på Digitaltmuseum.no
Kaare Landfald

**Kaare Landfald** (født 17. april 1899 i Verdal, død 3. september 1996 i Asker) var en norsk banksjef og politiker (H).

Han var sønn av sersjant, herredskasserer og gårdbruker Peder Martin Landfald og hustru Anna Moksnes. De drev Søndre Hallem før de nybygde på jord som de kjøpte fra Kåre Landfalds morfar, Nikolai Moksnes på Mellom-Stiklestad. Han giftet seg i 1929 med Inger Marie Harnoll fra Levanger, datter av Ingrid Cecilie (født Fleischer) og hennes da avdøde ektemann, høyesterettsadvokat og ordfører Halfdan Harnoll.

Kaare Landfald var kasserer i Verdal Sparebank fra 1920 til 1934 og administrerende direktør i Levanger og Skogns Sparebank fra 1934 til 1969.

Han var medlem av Levanger bystyre for Høyre, herav som byens ordfører fra mars til desember 1941 og i årene 1948 og 1949. Landfald skjøttet også mange andre offentlige og organisatoriske verv, blant annet som ordfører i representantskapet i Levanger-Avisa, styreformann i Innherredsferja, formann i Trøndelag Sparebankforening fra 1959 til 1965 og blant grunnleggerne av Levanger Rotaryklubb.

Han ble i 1969 tildelt Kongens fortjenstmedalje i gull for sin samfunnsnyttige innsats.

## Referanser
Rafael Ángel Calderón Fournier

**Rafael Ángel Calderón Fournier** (født 14. mars 1949 i Diriamba, Nicaragua) var politiker og president på Costa Rica mellom 1990 og 1994.

Hans far var Rafael Ángel Calderón Guardia, som var president på Costa Rica mellom 1940 og 1944. Hans mor var Rosarito Fournier Mora. Fournier ble født mens foreldrene bodde i eksil utenfor Costa Rica. Calderon Fournier er gift med Gloria Bejarano Almada. De har fire barn: Rafael Ángel, Gloria del Carmen, María Gabriela y Marco Antonio. Paret har også fire barnebarn: Alex, Gloria, Tom og Daniel. Calderon Fourniers søster, Alejandra, en troskist, døde i en ulykke i 1979, i en alder av 25 år.

Calderon Fournier påbegynte sin primære utdannelse ved Colegio de Mexico og tilbake til Costa Rica i 1958, da han var ni år gammel. Echandi Mario Jimenez (president 1958–1962) ble valgt inn i president-embetet samme året, og han tillot retur av politiske flyktninger, inkludert tidligere presidenten Calderon Guardia og hans kone og barn. Fournier fikk sin videregående utdannelse ved Colegio La Salle i San José, Costa Rica. Deretter studerte han juss ved universitetet i Costa Rica. Kort tid etter farens død begynte han som politiker.

Fournier etterfulgte Óscar Arias Sánchez som president og han appellerte til de fattige og dårlig utdannede med løfter om forandring og mindre arbeidsledighet. Calderón innførte blant annet et hardhendt økonomisk program, hvis hovedformål var å redusere underskuddet i det costaricanske statsbudsjettet. Arbeidsløsheten steg som følge av dette programmet, og i takt med den stadig økende arbeidsledigheten økte også utilfredsheten blant befolkningen. Fournier stilte som presidentkandidat for det sosialdemokratiske kristne partiet ved det nasjonale presidentvalget som skulle avholdes i februar 2010, men han trakk fra sitt kandidatur den 5. oktober 2009, da han ble dømt til fem års fengsel for to tilfeller av korrupsjon. Fournier anket denne dommen og trakk seg som presidentkandidat for å fokusere på appellen. Anken ble avvist.

## Referanser
Atauro

**Atauro** (**Ilha de Atauro, Ata'uro**) er en øy i Øst-Timor, 25 km nord for hovedstaden Dili. Øya er omtrent 25 km lang og 9 km bred, med et areal på omtrent 105 km². Atauro er bebodd av omtrent 8 000 mennesker. Nærmeste naboøy er den indonesiske øya Liran, ca 12 km nordøst.

## Referanser
Rayo Vallecano

Rayo Vallecano er et spansk fotballag fra bydelen Vallecas i Madrid.

## Spillerstall
*Oppdatert 10. september 2024.*

### Utlånte spillere

## Referanser


## Eksterne lenker
*
Horatio Hornblower

**Horatio Hornblower** er en fiktiv offiser i det britiske Royal Navy som er hovedpersonen i en serie romaner av forfatteren C. S. Forester. Hornblower ble senere beskrevet i en rekke filmer og TV-programmer. 

Den opprinnelige fortellingen om Horatio Hornblower begynte i 1937 med romanen *The Happy Return* (i USA het den *Beat to Quarters*) og omhandlet en kaptein i den britiske marinen på et hemmelig oppdrag til Mellom-Amerika, men senere historier skulle fylle ut de tidligere årene og beskrev en kadett som ofte var sjøsyk. Under Napoleonskrigene ble Hornblower forfremmet på grunn av hans dyktighet og dristighet, til tross for hans fattigdom og mangel på innflytelsesrike venner, som det var vanlig at høyere britiske offiserer hadde på denne tiden. 

Hornblower skal ha blitt adlet med Knight Grand Cross of Order of the Bath, og han fikk tittelen baron. Hornblower er tonedøv, og han mente at musikk er uforståelig og irriterende. I et tilfelle var han ikke i stand til å gjenkjenne den britiske nasjonalsangen. Som løytnant tjente Hornblower under den fiktive kaptein Sawyer, som lider av paranoid schizofreni, på en tur til Karibia. Hornblower blir forfremmet flere ganger og han får etter hvert grad som admiral.

### Bøker i Hornblower-serien
# Midshipman Hornblower
# Løytnant Hornblower
# Hornblower og Hotspur
# Hornblower og Atropos
# Den lykkelige hjemkomst
# Et linjeskip
# Flagget til topps
# Kommandøren
# Lord Hornblower
# Hornblower bruker list
# Hornblower i fare - Brown på Resolution
# Kapteinen fra Connecticut

## Referanser
Jaco (Øst-Timor)

**Jaco** (noen ganger skrevet **Jako**) er en øy i Øst-Timor, ved det østligste punktet i landet. Øya er skilt fra fastlandet med et smalt stred hvor kun små fartøy kan gå gjennom. Jaco er på ca. 10 km², 100 høydemeter og ubebodd. Øya anses som hellig av urbefolkningen, og det var tidligere forbudt å gå i land der. I dag er det vanlig at turister tas med dit. Øya er et naturresservat og har forekomster av sjeldne dyrearter som duearten Macropygia magna.
Kathleen Kennedy Cavendish

**Kathleen Kennedy Cavendish** (født 20. februar 1920, død 13. mai 1948) var et medlem av Kennedy-familien.

President Franklin D. Roosevelt utnevnte hennes far Joseph Kennedy til USAs ambassadør til Storbritannia, og hun tilbrakte nesten halvannet år i England. Cavendish fikk mye av sin utdannelse ved Queen's College som ligger i London. Cavendish var en søster av president John F. Kennedy, det fjerde barnet og andre datteren til Joseph P. Kennedy og hans kone Rose.

Cavendish var gift med Kennedy William Cavendish, marki av Hartington, som var oppdratt i den anglikanske tro og den eldste sønn og arving av den 10. hertugen av Devonshire. Giftermålet fant sted den 6. mai 1944, til intens motstand fra hennes katolske mor. Hennes eldste bror, Joseph P. Kennedy jr., var det eneste medlemmet av Kennedy-familien som deltok på bryllupsseremonien. Hennes mann ble drept i krigen fire måneder senere. Dermed ble hans yngre bror, lord Andrew Cavendish, som var gift med Deborah Mitford av de berømte Mitford-søstrene, arving til Devonshire-hertugtittelen.

Etter ektemannens død innledet Kathleen Kennedy et forhold til Peter Wentworth-Fitzwilliam, 8. jarl Fitzwilliam. Paret planla å gifte seg når Fitzwilliam hadde skilt seg fra sin kone. I stedet omkom lord Fitzwilliam og Kathleen Kennedy Cavendish i en flyulykke i Saint-Bauzile, Ardèche i det sørlige Frankrike. Bare faren hennes var til stede for å representerte Kennedy-familien i begravelsen hennes. Moren nektet å delta, angivelig på grunn av Lady Hartingtons hensikt å gifte seg utenfor den katolske kirke med en skilt mann.

## Referanser


## Eksterne lenker
* 
* 
*
Trinidad og Tobago under Sommer-OL 2012

**Trinidad og Tobago** deltok under **[[Sommer-OL 2012]]** i London, Storbritannia fra 27. juli til 12. august 2012. Tretti utøvere, tjueen menn og ni kvinner deltok i seks sporter, friidrett, sykling, svømming, skyting, seiling og boksing. Det var sekstende gangen Trinidad og Tobago deltok i et sommer-OL, de kom på førtisjuendeplass med en gull- og tre bronsemedaljer. Friidrettsutøveren Marc Burns var landets flaggbærer under åpningsseremonien.   

## Medaljer

## Medaljevinnerne

## Kvalifisering
Utøvere fra Trinidad & Tobago har så langt klart kvalifikasjonskrav i følgende friidrettsøvelser (opp til et maksimum på tre utøvere for hver øvelser øvelse har klart 'A'-kravet, og en 'B'-kravet):
;Tre (eller flere) utøvere har klart A-kravet
* 100&nbsp;m menn

;To utøvere har klart A-kravet
* 100&nbsp;m kvinner
* 200&nbsp;m kvinner

;En utøver har klart A-kravet
* 200&nbsp;m menn
* 400&nbsp;m hekk menn
* Kulestøt kvinner

;En (eller flere) utøvere har klart B-kravet
* 400&nbsp;m menn

## Referanser
Å bli den du er

***Å bli den du er*** er et utvalg av den tyske dominikanermunken og kristne mystikeren Mester Eckharts (ca. 1260 – ca. 1327) taler og traktater, redigert av Jon Wetlesen. Utvalget ble først utgitt i serien Thorleif Dahls kulturbibliotek i 2000, og gjenutgitt i Bokklubbens serie Verdens Hellige Skrifter i 2008. Boken inneholder tre avhandlinger (*traktater*) og 17 prekener, som alle er hentet fra den delen av Eckharts forfatterskap som er skrevet på middelhøytysk.

Eckharts forfatterskap er delt i en latinsk og en middelhøytysk del. De latinske tekstene er viktigst for å forstå hans teoretiske tenkning; de omfatter blant annet omfatter 6 kommentarer til deler av Bibelen og hans *[[Opus tripartitum]]* som sammenfatter hans tenkning. Den tyskspråklige delen av forfatterskapet «inneholder Eckharts djerveste formuleringer av hans innsikter som veileder på den indre frigjøringens vei»

Avhandlingen «Taler til undervisning» er en samling av prekener som Eckhart holdt for yngre ordensbrødre mens han fra 1314 var i Strasbourg  som generalvikar for dominikanerordenens leder, og professor ved ordenens skole.

Avhandlingen «Den guddommelige trøsts bok» og dens etterord «Om det edle menneske» ble trolig skrevet i 1314, og er tilegnet dronning Agnes av Ungarn (1281-1324), etter at hennes far Albrecht I av Tyskland døde i 1308. Lignende «trøstebøker» hadde en lengre forhistorie i middelalderens litteratur, og ble introdusert av Boëthius med *[[Filosofiens trøst]]* i 524.

Avhandlingen «Om adskilthet» (*Von abgeshiedenheit*) er også fra siste delen av hans liv. Et utgangspunkt for Eckharts refleksjoner er forskjellen mellom illusjon og virkelighet. To av nøkkelordene i Eckharts tekster er «adskilthet» og «avspenthet» (*abgeshiedenheit* og *gelassenheit* på tysk), som viser til at målet for den kontemplative praksis som Eckhart anbefaler er å adskille seg fra innbilninger som gjør en anspent, og bli avspent gjennom sann innsikt. Tittelen og nøkkelbegrepet er oversatt på ulike måter i ulike norske utgaver. H. Ludin Jansen bruker ordet *avstengthet* i sin utgave av Eckahrt-tekster fra 1970, mens Wetlesen bruker ordet *avsondrethet* i en oversettelse fra 1995, og ordet *adskilthet* i bokutgavene i 2000 og 2008.

## Referanser


## Bibliografi
* Mester Eckhart. *Å bli den du er, perspektiver på menneskets frihet*. Oversatt og med innledning og noter av Jon Wetlesen. Aschehoug, 2000. (Thorleif Dahls kulturbibliotek) ISBN 82-03-17829-4
* Mester Eckhart. *Å bli den du er*. Utvalg, oversettelse, noter og innledende essay av Jon Wetlesen. Bokklubben, 2008. (Verdens hellige skrifter; 47). ISBN 978-82-525-6714-4
Øst-Timors statlige investeringsfond

**Øst-Timors statlige investeringsfond** (portugisisk: *Fundo petrolífero de Timor-Lesteer*) Øst-Timors petroleumsfond. Fondet ble startet i 2005, med et innskudd på 205 mill USD. 31. desember 2010 var kapitalen på 6,9 mrd USD. Fondet ble opprettet som en del av Øst-Timors petroleumslov, som sier hvor mye av petroleumsinntektene som skal settes inn i Fondet. Både petroleumsloven og Fondet er bygget opp etter modell fra den norske petroleumsloven og Statens pensjonsfond.
Strømsåsen

**Strømsåsen** er et skogområde i Drammen. Det har et areal på ca.  dekar. Området ligger sør for bykjernen, og grenser mot bebyggelsen på Konnerud, Skoger, Strømsø, Danvik og Fjell. Strømsåsen, som feilaktig ofte blir benevnt «Strømsøåsen», har navn etter gården Strøm, som eide store skogstrekninger i åsen (Strøm skog, i dag ca.  dekar). Området, som tidligere ble betegnet som «Skjeldrumskogen», fordeler seg på ca. 35 grunneiendommer. Det lå før kommunesammenslutningen i 1964 i sin helhet i tidligere Skoger kommune. Drammen kommune eier flere skogteiger, blant annet Blektjern og arealer ved Tolerudåsen og Hyllåsen. Vestfold Skogselskap eier et mindre areal ved Hyllåsen, forøvrig er skogen i privat eie.
Abel Pacheco

**Abel Pacheco de la Espriella** (født 22. desember 1933 i San José, Costa Rica) var president i Costa Rica mellom 2002 og 2006, som representant for det sosialdemokratiske partiet Partido Unidad Social Cristiana (PUSC). 

Pacheco deltok i en kontrarevolusjon som skulle styrte den sittende regjeringen i Nicaragua i 1955. Revolusjonen ble ledet av den tidligere presidenten Rafael Calderón. Espriella kjørte en pansret bil med et påmontert maskingevær på taket. Denne revolusjonen mislyktes og ble fordømt av Organisasjonen av amerikanske stater (OAS) og det internasjonale samfunnet forøvrig.

Espriella var det sjette barnet til en bananbonde. En del av barndommen ble tilbrakt i provinsen Limón ved den karibiske kysten, men han returnerte til hovedstaden for å fullføre sin videregående utdannelse. Ved hjelp av stipender fikk Espriella studere medisin i Mexico by. Senere studerte han psykiatri ved Louisiana State University i USA. Mellom 1970 og 1990 var Pacheco en populær foreleser ved Universidad de Costa Rica. Han skrev også en rekke romaner og sanger. Den 1. februar 1998 ble Pacheco valgt til nestleder for den lovgivende forsamlingen i Costa Rica, som representant for provinsen San José.

## Referanser
Reidar Strømsøe

**Reidar Kjartan Strømsøe** (født 10. august 1887 i Levanger i Nord-Trøndelag, død 3. desember 1967 samme sted) var en norsk bakermester og politiker (H) som var Levanger bys siste ordfører 1956–1961.

## Liv og virke
Han var sønn av baker- og konditormester Peter Gustav Strømsøe og hustru Anna Emilie Wold. Søsteren Agathe Wibe er kjent for å ha skrevet bysangen «Levangerkantaten». Reidar Strømsøe giftet seg i 1909 med Ragna Johanne Holthe, datter av buntmaker Johan G. Holthe og søster til smed og ordfører Paul Holthe.

Farsslekten hadde drevet bakeri i Kirkegaten 35 (Strømsøegården) i Levanger siden Reidar Strømsøes oldefar etablerte seg der i 1790-årene. Slekten med dermed regnet som en av byens eldste. Han gikk i lære hos sin far og tok svennebrev i 1905 og håndverkerbrev i 1910. I mellomtiden foretok han også en studiereise til København. Han overtok Strømsøes Bakeri etter sin far i 1910 og utvidet med brødbakeri, konditori og kafé. I 1946 overlot han forretningen til to av sine sønner.

Strømsøe var formann i Levanger Håndverkerforening i årene 1908–1925, 1929 og 1938–1945, deretter medlem av representantskapet i Norges Håndverkerforbund 1945–1948. Som formann i håndverkerforeningen under krigen ble han fengslet på Falstad og senere Grini, ettersom foreningen nektet å innrette seg etter okkupasjonsmakten. Han tok initiativ til å etablere Levanger Boligbyggerlag, hvor han var styreformann frem til 1965. Han var styreformann i Levanger og Skogns Sparebank 1956–1958.

Med unntak av én periode var Strømsøe innvalgt i Levanger bystyre for Høyre 1916–1961, og han fungerte som rådmann 1952–1953 og som bykommunens siste ordfører 1956–1961. Som en «sann bypatriot» var Strømsøe svært skeptisk til den nye storkommunen Levangers fremtid, skildrer bibliotekar og lokalhistoriker Sveinung Havik. Strømsøe var Høyres 2. vararepresentant til Stortinget fra kjøpstedene Trondheim og Levanger 1950–1953, og møtte i 5 dager.

Strømsøe var turner i ungdommen og kom med i styret i Idrettslaget Sverre allerede i 1914. Han var formann i idrettslaget i årene 1915, 1939–1940 og 1945–1946. Han var formann i Nord-Trøndelag Distriktslag for Idrett 1925–1936, sentral i sammenslåingen med Nord-Trøndelag Arbeideridrettskrets til Nord-Trøndelag Idrettskrets i 1940, og formann i idrettskretsens interimstyre 1945–1946.

Strømsøe skrev flere organisasjons- og lokalhistoriske verk; like før sin død i 1967 utgav han *Levanger bys historie*. Han døde 80 år gammel, og ble begravet fra Levanger kirke.

## Referanser


## Eksterne lenker
*
Garry O’Connor

**Garry Lawrence John O'Connor** (født 7. mai 1983 i Edinburgh) er en skotsk profesjonell fotballspiller, som for tiden spiller for Hibernian. Han har også spilt for det skotske herrelandslaget i fotball.

O'Connor begynte sin karriere hos Hibernian, der hans prestasjoner i 2002 gjorde at han ble uttatt til spill for Skottlands A-landslag som 18-åring, og i 2006 var han gjenstand for en høyt gasjert overgang til russiske Lokomotiv Moskva. Han scoret vinnermålet i den russiske cupfinalen i 2007 for Lokomotiv. O'Connor slet likevel med å finne seg til rette i Russland, og han vendte tilbake til Storbritannia etter bare ett år, og signerte denne gangen for Birmingham City. I Birmingham City hadde O'Connor vansker med å få spilletid på grunn av skader, og han tilbrakte mesteparten av 2010&ndash;2011-sesongen hos Barnsley.

## Hibernian (andre periode)
Den 15. juni 2011 signerte O'Connor igjen for Hibernian på en ettårskontrakt.

## Privatliv
I mai 2011 ble O'Connor løslatt uten foreløpig tiltale, avhengig av videre etterforskning, etter at han hadde blitt arrestert i Edinburgh med mistanke om å være i besittelse av kokain.

## Referanser


## Eksterne lenker
* 
* Russian Premier League player statistics for 2006 season 
* Russian Premier League player statistics for 2007 season
Philibert Jacques Melotte

**Philibert Jacques Melotte** (1880-1961) var en britisk astronom hvis foreldre innvandret til Storbritannia fra Belgia.

I 1908 oppdaget Melotte en inntil da uoppdaget måne som tilhørte planeten Jupiter, i dag er denne månen kjent som Pasiphae, en navn som ble gitt denne planeten i 1975. Asteroiden 676 Melitta, den eneste asteroiden Melotte noensinne oppdaget, ble oppkalt etter den greske mytiske nymfen *Melissa*, men navnelikheten med oppdagerens navn er ikke tilfeldig.

Den iøynefallende stjernehopen i stjernebildet Berenikes hår betegnes vanligvis som *Mel 111* ettersom det ble beskrevet i Melottes katalog over stjernehoper (1915), men ikke i Charles Messiers katalog (Messierkatalogen) eller i NGC-katalogen siden det ikke var bevist at dette var en ekte stjernehop før i 1938 da astronomen Robert Julius Trumpler fastslo dette.

Melotte ble tildelt den britiske utmerkelsen Jackson-Gwilt Medal of the Royal Astronomical Society i 1909. En samling av hans observasjoner finnes hos Cambrigde University Library.

## Referanser
Francis Gordon Albert Stone

**Francis Gordon Albert Stone** (født 19. mai 1925, død 6. april 2011) var en britisk kjemiker, i tillegg til å være en profilert og dekorert og lærd professor. 

Stone studerte ved Cambridge University i England, hvor han studerte under ledelse av professor Harry Julius Emeléus. Stone mottok sin bachelorgrad fra universitetet i 1948. Stone var professor i kjemi ved Baylor University før han ble leder for fakultet for uorganisk kjemi ved Bristol University i 1963, der han publiserte flere hundre artikler i løpet av sin 27 år der. Stone spesialiserte seg i syntesen av hovedgruppen og overgangen av metallorganiske forbindelser. Stone ble tildelt den britiske utmerkelsen Order of the British Empire for hans mange kjemiske arbeider.

## Referanser
Michael James Steuart Dewar

**Michael James Steuart Dewar** (1918–1997) var en teoretisk kjemiker og professor.

Dewar studerte ved University of Oxford der han mottok doktorgrad. Deretter begynte han å arbeide ved University of London i 1951 og senere flyttet han til University of Chicago i 1959. I 1963 begynte han et forskningsprosjekt ved University of Texas i Austin i USA. Etter en lang og produktiv periode som kjemiker i Texas, begynte Dewar ved University of Florida i 1989. Dewar pensjonerte seg som professor og kjemiker i 1994 etter å ha blitt tildelt posisjonen som professor emeritus ved University of Florida. Dewar mottok Davymedaljen i 1982.

## Referanser
Albert Joseph Goblet d’Alviella

**Albert Joseph Goblet d'Alviella** (født 26. mai 1790 i Tournai i det som i dag er Belgia, død 5. mai 1873 i Brussel) var en belgisk offiser og politiker.

## Liv og virke
Goblet var sønn av en fremtredende dommer i Tournai. Han studerte på det franske militærakademi Saint-Cyr, fikk så videre utdannelse i matematikk og ved polyteknisk skole, og ble ingeniøroffiser med kapteins rang i den franske hær. 

### Militær karriere
Under napoleonskrigene tjenestegjorde han i fransk tjeneste under krigene i Spania. 

Ved restaurasjonen i 1814 ble han offiser i det forenede kongerike Nederlandenes hær under Vilhelm I av Nederland. Han deltok på nederlandsk side i slaget ved Quatre Bras og ved slaget ved Waterloo.

### Politisk karriere
Under det belgiske opprør, som brøt ut 16. november 1830, sluttet Goblet seg til de revolusjonæres styrker. Han ble utnevnt av den provisoriske regjering til generaldirektør for genikorpset (ingeniørvåpenet) og ble i 1831 belgisk krigsminister og generalinspektør over festningene og genikorpset. 

I det uavhengige Belgia ble Goblet utnevnt til utenriksminister i den nye regjeringen - og med dette *de facto* statsminister - , en posisjon han hadde mellom 1831 og 1834. For en kortere periode satt Goblet som Belgias statsminister fra 26. februar 1831 til 23. mars 1831. 

I 1837 dro Goblet som gesandt og rådgiver til dronning Maria da Gloria i Portugal og ble der utnevnt til *Grande* og greve av  Alviella. I 1839 ble han igjen leder for genitjenesten i Belgia, og var mellom 1843 og 1845 etter utenriksminister. 

I 1854 forlot han offentlig tjeneste. Frem til 1862 var han aktiv som representant til nasjonalforsamlingen. De planer han hadde utarbeidet i 1858 for å styrke befestningene rundt Antwerpen ble vedtatt.

Goblet døde i Brussel da han var 82 år gammel, i mai 1873.

Han var bestefar til Eugene Goblet d'Alviella, en anerkjent belgisk historiker.

## Referanser


## Litteratur
* Jean Bartelous: *Nos Premiers ministres, de Léopold Ier à Albert Ier*, 1983, Bruxelles, éd. J. M. Collet.
* Jean-Pierre Hendrick: *Le château de Court Saint Etienne et ses propriétaires aux 19ème et 20ème siècles.* Bulletin du Cercle d'Histoire et d'Archéologie de Court-Saint-Etienne (CHAF) 1995, pp 30-53.
* Théodore Juste: *Le Lieutenant Général Comte Goblet d'Alviella, Ministre d'Etat, d'après des documents inédits.* C.Muquardt, Bruxelles, 1870.
Pavel Plehve

**Pavel Plehve** (født 11. juni 1850, død 10. april 1916) var opprinnelig fra Tyskland,  men han hadde tjent store deler av sin militære karriere i den russiske hæren, blant annet under den første verdenskrig.

Plehve var deler av livet bosatt i Russland og han ble tildelt kommandoen over Moskva militærdistrikt i 1909. Plehve ble tildelt kommandoen over den femte armé som han ledet i slaget om Galicia, under forsvaret av byen Łódź og under det andre slaget om de masuriske sjøer.

Plehve ble plaget i årevis av stadig dårligere helse og han ble pensjonert fra den russiske hæren i februar 1916. Plehve døde senere samme år som han ble permittert fra det russiske militæret.

## Referanser
Skomakersedler

**«Skomakersedler»** er kallenavnet på provisoriske pengesedler som ble utstedt i blant annet Drammen av en del skomakere og av større handelshus i 1817 og de nærmeste år. Bakgrunnen var en betydelig pengemangel i denne perioden. Sedlene var pålydende fra 1/3 til 1 speciedaler, og kursen var 25-40 % lavere enn de nesten forsvundne riksbanksedlene.

## Referanser
Vetle Børresen

**Vetle Børresen** (født 1993) er redaktør og gründer av magasinene *[[Båtens Verden (tidsskrift)|Båtens Verden]]* og *[[Eksklusiv]]*, og ansvarlig redaktør av *Seilas*.

*Båtens Verden* startet han allerede som 12-åring, og har sammen med to jevnaldrende fra Fredrikstad bygget opp bladet til å bli et stort båtmedium.

I 2011 etablerte han også livsstilsmagasinet *Eksklusiv* gjennom selskapet VB Media, og fra 2017 overtok forlaget utgivelsen av *Seilas*.

## Referanser
Vinje Idrottslag

**Vinje Idrettslag** (stiftet 1895) er et idrettslag fra Vinje i Telemark som driver fotball, skiidrett og volleyball.

## Fotball
Klubbens seniorlag i fotballag spiller per 2011 i 4. divisjon.

### Tabell

### Divisjonsutvikling

## Eksterne lenker
*
J.C. Schlichtkrull

**Johan Christopher Schlichtkrull** (født 28. februar 1866 på Frederiksberg, død 4. april 1945 på Hammer Bakker) var en dansk maler. Hans produksjon besto særlig av portretter og sjangermalerier. Mange av portrettene var bestillingsverk, slik som for eksempel portrettet av Poul la Cour. Etter hvert ble det jyske landskapet hans foretrukne motiv. 

Schlichtkrull var utdannet ved Kunstakademiet under Fr. Vermehren og Carl Bloch og gikk også i en periode på Kunstnernes Frie Studieskoler.

Han mottok en lang rekke priser, blant annet Eckersbergmedaljen to ganger; i 1902 og 1907 og Bindesbøllmedaljen i 1939.

## Referanser


## Eksterne lenker
*
Lorenz V. Hinrichsen

**Lorenz V. Hinrichsen** (født 4. januar 1865 i København, død 9. august 1929 på Frederiksberg) var en dansk
landskapsmaler. Han nøt en viss popularitet med sine malerier og innenfor Kunstnerforeningen af 18. november fikk han en betydelig rolle.

Hinrichsen mottok De neuhausenske priser i 1897 og Eckersbergmedaljen to ganger; i 1901 og i 1911.

## Referanser


## Eksterne lenker
*
N.V. Dorph (maler)

**Niels Vinding Dorph** (født 19. september 1862 i Haderslev, død 21. september 1931 i København) var en dansk maler, sønnesønn av forfatteren N.V. Dorph.

17 år gammel begynte Dorph ved Kunstakademiet, men forlot akademiet uten å ha avlagt eksamen for å  studere under P.S. Krøyer og Laurits Tuxen ved Kunstnernes Frie Studieskoler.

Dorph utførte en lang rekke portretter av kjente personer i tillegg til større komposisjoner. For portrettet av generalkonsul Ernst Delcomyn ble han tildelt Eckersbergmedaljen i 1904. Han mottok også denne utmerkelsen for «Fra Saint Germain» i 1907. I 1907 mottok han også Thorvaldsenmedaljen.

Sin største oppgave fikk han i 1916, da han fikk oppgaven med å dekorere den nye ekspedisjonssalen i Nationalbanken med ni store malerier.

Dorph var medlem av en rekke råd og utvalg i tillegg til at han og ektefellen Bertha Dorph drev Tegne og Kunstindustriskolen for Kvinder i fellesskap.

Han var tildelt Dannebrogordenen.

## Referanser


## Eksterne lenker
*
Seth Rogen

**Seth Aaron Rogen** (født 1982) er en canadisk-amerikansk skuespiller, komiker, manusforfatter, og filmprodusent. Han startet karrieren sin som en stand-up-komiker i Vancouver, han flyttet senere til Los Angeles for en rolle i Judd Apatows serie *[[Freaks and Geeks]]*, og fikk deretter en rolle i situasjonskomedien *Undeclared*, som også ansatte han som en manusforfatter.

## Filmografi (utvalg)
* 2001 – *[[Donnie Darko]]*
* 2003 – *[[Bad Boys II]]*
* 2004 – **
* 2005 – *[[40 Year-Old Virgin]]*
* 2006 – *[[Du, jeg og Dupree]]*
* 2007 – *[[Knocked Up]]*
* 2007 – *[[Superbad]]*
* 2008 – *[[Kung Fu Panda]]*
* 2008 – *[[Drillbit Taylor]]*
* 2008 – *[[Zack and Miri Make a Porno]]*
* 2008 – *[[Pineapple Express]]*
* 2008 – *[[Kung Fu Panda 2]]*
* 2011 – *[[The Green Hornet]]*
* 2011 – *[[50/50 (2011)|50/50]]*
* 2012 – *[[The Watch (2012)|The Watch]]*
* 2012 – *[[The Guilt Trip]]*
* 2013 – *[[This Is the End]]*
* 2014 – *[[The Interview]]*
* 2014 – *[[Bad Neighbours]]*
* 2015 – *[[The Night Before]]*
* 2016 – *[[Sausage Party]]*
* 2016 – *[[Neighbors 2: Sorority Rising]]*
* 2017 – *[[The Disaster Artist (film)|The Disaster Artist]]*

## Referanser


## Eksterne lenker
* 
* 
*
Anders Vold

**Anders Vold** (født 15. august 1984 i Hamar) er en norsk ishockeyspiller.

Vold som spilte back for moderklubben Storhamar Dragons på A-lagsnivå fra 2008 og fram til 2009. Han spilte også en sesong for Comet Halden 07/08 i eliteserien. Etter 2009/10 sesongen har Vold stortsett spilte på Storhamar 2 i lavere divisjoner, som back.

## Referanser




## Eksterne lenker
*
Clark Duke

**Clark Duke** (født 5. mai 1985 i Glenwood i Arkansas) er en amerikansk skuespiller, best kjent for rollen som Lance Johnson i *[[Sex Drive]]*.

## Filmografi
* 2010: *[[Sex Drive]]*&ndash;Lance Johnson
* 2010: *[[Kick-Ass (film)|Kick-Ass]]*&ndash;Marty
* 2013: *[[Croods]]*&ndash;Thunk (stemme)

## Referanser


## Eksterne lenker
* 
*
I Drink Alone

«***I Drink Alone***» er en låt av The Cumshots, skrevet av Kristopher Schau (Max Cargo), Ole Petter Andreassen (El Doom) og Fredrik Gretland (Freddie Tennessee). Den ble utgitt på albumet Just Quit Trying på Big Dipper Records, i 2006.

En musikkvideo ble også laget til låta.

Bandet fulgte opp med den lignende sangen «I Still Drink Alone», på albumet A Life Less Necessary i 2009.

## Minor Majoritys versjon

I 2010 tolket Minor Majority låta, den ble utgitt på splitsingle 15. mars 2010, sammen med The Cumshots' tolkning av Minor Majority-låta «Electrolove».

## Referanser


## Eksterne lenker
* Teksten til låta
* The Cumshots' musikkvideo til låta
* Minor Majoritys versjon av låta